|  |  |  |  |  |  |  |  |
| --- | --- | --- | --- | --- | --- | --- | --- |
| **IZVJEŠĆE O PROVEDENOM SAVJETOVANJU S JAVNOŠĆU** | | | | | | | |
| Naziv akta o kojem je savjetovanje provedeno:  Nacrt prijedloga Odluke o određivanju naknade za rad članova vijeća mjesnih odbora | | | | | | | |
| Vrijeme trajanja savjetovanja: Savjetovanje je provedeno u trajanju od 30 dana odnosno od 12. listopada do 11. studenog 2023. godine. | | | | | | | |
| Cilj i glavne teme savjetovanja | | | | Osnovni cilj savjetovanja bio je dobivanje povratnih informacija od zainteresirane javnosti u svezi Nacrta prijedloga odluke o određivanju naknade za rad članova vijeća mjesnih odbora ( u daljnjem tekstu: Nacrt prijedloga Odluke) | | | |
| **ed. broj** | **Naziv dionika (pojedinac, organizacija, institucija)** | **Članak na koji se odnosi primjedba/**  **prijedlog** | | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| **1.** | Kristian Starčić, predsjednik VMO Kozala | Načelni prijedlozi, mišljenje | | „Na početku, ističem kako motivacija za djelovanje u mjesnim odborima ne smije (i nadam se velikoj većini) nije novčana nagrada te bi u tom smislu po mom mišljenju korisnije bilo sredstva za naknade preusmjeriti u budžet MO za realizaciju programa Vijeća MO jer bi se na taj način sredstva znatno povećala i omogućio puno veći prostor za organizaciju događanja u kvartovima.  U slučaju da navedeni prijedlog nije provediv, a s obzirom na trud koji vijeća ulažu, općenitu financijsku situaciju i činjenicu da u VMO često sudjeluju penzioneri, pozdravljam prijedlog povećanja naknade i dodatno, predlažem izjednačavanje visine naknade predsjednika i svih članova vijeća jer ju zaslužuju svi jednako.“ | Prijedlozi su razmotreni, ali se ne mogu prihvatiti.  Sredstva za realizaciju programa vijeća mjesnih odbora određuju se temeljem Odluke o načinu financiranja djelatnosti mjesnih odbora na području Grada Rijeke („Službene novine Primorsko-goranske županije“ broj [41/08](http://www.sn.pgz.hr/default.asp?Link=odluke&id=15397), [44/09](http://www.sn.pgz.hr/default.asp?Link=odluke&id=18129), [46/12](http://www.sn.pgz.hr/default.asp?Link=odluke&id=26026),[14/13](http://www.sn.pgz.hr/default.asp?Link=odluke&id=27280) i „Službene novine Grada Rijeke“ broj[13/15](http://sn.rijeka.hr/2015/12/odluka-o-izmjeni-odluke-o-nacinu-financiranja-djelatnosti-mjesnih-odbora-na-podrucju-grada-rijeke/) i [3/22](https://sn.rijeka.hr/2022/03/odluka-o-izmjeni-odluke-o-nacinu-financiranja-djelatnosti-mjesnih-odbora-na-podrucju-grada-rijeke-2/)).  Za predsjednika vijeća mjesnog odbora u Nacrtu prijedloga Odluke je predložen viši iznos naknade uzimajući u obzir veći opseg poslova kojeg obavlja predsjednik, u odnosu na članove vijeća, a koji je određen člankom 88. Statuta Grada Rijeke („Službene novine Primorsko-goranske županije“ broj 24/09, 11/10 i 5/13 i „Službene novine Grada Rijeke“ broj 7/14, 12/17, 9/18, 11/18-pročišćeni tekst, 2/20 i 3/21). |
| **2.** | Kristian Starčić, predsjednik VMO Kozala | Načelni prijedlozi, mišljenje | | „Uz pitanje financiranja mjesnih odbora prilika je ovim općim aktom regulirati i pitanje novčanog honoriranja rada tajnika MO, koji ravnopravno sudjeluju u svim programskim aktivnostima VMO te na sjednicama a što se, u pravilu, realizira izvan osmosatnog radnog vremena tajnika MO.“ | Prijedlog je razmotren, ali se ne može prihvatiti.  Tajnici mjesnih odbora zaposlenici su Grada Rijeke te ostvaruju sva prava s osnova radnog odnosa. |
| **3.** | Ivan Pribanić, građanin | Načelni prijedlozi, mišljenje | | „Ni stari ni novi iznos nisu nikakav novac zbog kojega bi se netko time bavio, a oni koje bi ta sića na išta motivirala, bolje da nemaju veze s nikakvim upravljanjem. Radije uvesti obvezu prisustvovanja sjednicama uz mogućnost gubitka mandata ako se ne pojavljuju. Također, bolje bi bilo te novce potrošiti na događanja za građane u sklopu rada mjesnih odbora. Uostalom, broj mjesnih odbora u Rijeci je nenormalno velik, s obzirom na broj građana.„ | Prijedlog je razmotren, ali se ne može prihvatiti.  Navedeno u prijedlogu nije predmetom ovog Nacrta prijedloga Odluke.  Sukladno članku 61. Zakona o lokalnoj i regionalnoj (područnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članovi vijeća mjesnih odbora se biraju na neposrednim izborima, tajnim glasovanjem, razmjernim izbornim sustavom te im mandat traje 4 godine. Članovi vijeća nemaju obvezujući mandat i nisu opozivi, a način rada i djelokrug tijela vijeća mjesnih odbora uređeni su poslovnikom i pravilima svakog pojedinog mjesnog odbora  Način financiranja rada mjesnih odbora uređen je Odlukom o načinu financiranja djelatnosti mjesnih odbora na području Grada Rijeke „Službene novine Primorsko-goranske županije“ broj 41/08, 44/09, 46/12, 14/13 i „Službene novine Grada Rijeke“ broj 13/15 i 3/22). |
| **4.1.** | Sanjin Kuljanić, Mech. Eng. M Sc, Član VMO Pećine | Načelni prijedlozi, mišljenje | | „Poštovani,  smatram da je dobro da Grad Rijeka promišlja i ima u vidu povećanje naknada za rad predsjednika i članova vijeća mjesnih odbora na području Grada.  Mjesni odbori su najneposredniji oblik sudjelovanja građana za boljitak svog kvarta – dijela grada u kojem žive .  Te stoga smatram da je predloženo povećanje od cca 46% premaleno i presimbolično.  Smatram da naknade treba povećati u većem netto iznosu na slijedeći način :  1. za predsjednika VMO s 23,66 eur na 59,86 eur neto  2. za zamjenika i članove VMO s 15,81 na 40,00 eur netto Na taj način bi se adekvatno valorizirao rad predsjednika i članova Vijeća mjesnih odbora.“ | Prijedlog je razmotren, ali se ne može prihvatiti.  Predložena sredstva za naknade za rad predsjednika i članova vijeća mjesnog odbora su planirana u skladu s mogućnostima proračuna Grada Rijeke. |
| **4.2.** |  | Primjedbe/prijedlog/  mišljenje | | „Smatram ostale članke i tekst nacrta akta korektno formuliranim.“ | Mišljenje je primljeno na znanje. |
| **5.** | Ivica Samardžić, građanin | Načelni prijedlozi, mišljenje | | „Budući da su cijene roba i usluga zadnjih godina povećane za 100 % sve bi trebalo pratiti to kretanje pa tako i navedene naknade koje će i dalje biti simbolične. Sigurno nitko od vijećnika u mjesnim odborima nije bio stimuliran naknadom da bi se kandidirao već je na prvom mjestu bila želja da se nešto promjeni na bolje.“ | Prijedlog je razmotren, ali se ne može prihvatiti.  Predložena sredstva za naknade za rad predsjednika i članova vijeća mjesnih odbora planiraju se u skladu s mogućnostima Proračuna Grada Rijeke. |
| **6.1.** | Marko Veronica, građanin | Načelni prijedlozi, mišljenje | | „Neka se podigne. Ali na način da onda opravdaju svoje djelovanje za taj novac. Da svaki dan po 3 sata vrata mjesnih odbora budu otvorena za građane da mogu doći dati svoje prijedloge. I da se češće održavaju sastanci mjesnog odbora. I da svaki dan jedan član mjesnog odbora bude dežuran po 3 sata.“ | Prijedlog je razmotren, ali se ne može prihvatiti jer isti nije predmet Nacrta prijedloga Odluke. |
| **6.2.** |  | Primjedbe/prijedlog/  mišljenje | | „Neki mjesni odbori uopće ne održavaju sastanke kako treba i ne slušaju građane i treba ukinuti da građani ne moraju slati mailove.“ | Mišljenje je primljeno na znanje. |
| **7.** | Predlagatelj nije suglasan da se objave osobni podaci | Načelni prijedlozi, mišljenje | | „Slažem sa navedenim prijedlozima te smatram da bi se trebale povećati naknade za članove MO.“ | Mišljenje je primljeno na znanje. |
| **8.1.** | Branimir Matijević, građanin | Načelni prijedlozi, mišljenje | | „S obzirom na grozno stanje svih područja grada Rijeke i ne vođenja računa o ičemu. Mjesne odbore treba ukinut, za grad od 100 000 ljudi su skroz nepotrebni i ne služe ničemu.“ | Prijedlog je razmotren, ali se ne može prihvatiti.  Navedeno nije predmetom ovog Nacrta prijedloga Odluke.  Mjesna samouprava kao oblik neposrednog odlučivanja građana u odlučivanju o lokalnim poslovima ustavom je definirana kategorija uređena Zakonom o lokalnoj i područnoj (regionalnoj) samoupravi te Statutom Grada Rijeke. |
| **8.2.** |  | Primjedbe/prijedlog/  mišljenje | | „Ukinite mjesne odbore, tko uopće tamo i sjedi? Dodatni porez na grad.“ | Prijedlog je razmotren, ali se ne može prihvatiti.  Navedeno nije predmetom ovog Nacrta prijedloga Odluke. |
| **9.** | Maja Bižaca, građanin | Načelni prijedlozi, mišljenje | | „Smatram da je predsjedniku i članovima vijeća mjesnih odbora potrebno povećati naknadu. Nepotrebno je organizirano vijeće građana na koja su se utrošila sredstva. Predsjednici mjesnih odbora već komuniciraju s građanima te slušaju njihove primjedbe i zahtjeve. Predložena povećanja od 35,00 i 23,00 eura su ionako mala. Ukoliko postoji mogućnost iznos za Predsjednika mjesnog odbora bi trebao iznositi minimalno 40,00 eura, a za članove minimalno 25,00 eura kako bi se pokrili osnovni troškovi prijevoza i rada.“ | Prijedlozi su razmotreni, ali se ne mogu prihvatiti.  Ovim Nacrtom prijedloga Odluke predloženi iznosi za financiranje naknada za rad predsjednika i članova vijeća mjesnih odbora, planiraju se u skladu sa mogućnostima Proračuna Grada Rijeke. |